open-index/open-wikipedia-markdown huggingface dataset:
Savoy

**Savoy** kan visa til:

* Det historiske området Savoie i Alpane
* Departementet Savoie i Frankrike, der Vinter-OL 1992 vart halde
* Huset Savoie, eit dynasti i Savoie frå 1032 til 1860
* Hertugdømet Savoie som varte frå 1416 til 1720
* Savoy Palace, eit tidlegare herskapshus i London
* Savoy Hotel i London
* Savoy Theatre i London
* Den norsk-amerikanske musikkgruppa Savoy, starta av Paul Waaktaar-Savoy
Aker Stadion

**Aker Stadion**, også kjend som **Røkkeløkka** i daglegtale, tidlegare **Molde Stadion** eller **Nye Molde Stadion**, er heimebanen til Molde Fotballklubb. Moldensaren Kjell Inge Røkke sitt selskap, Aker ASA finansierte bygginga av stadionet. Speleflata på stadionet er 105 x 68 m som tilsvarar 7.140 m². Publikumskapasiteten på Aker Stadion er 11 800.

## Bakgrunnsstoff
Svartisen

**Svartisen** er ein isbre i Nordland, som eigentleg er sett saman av to isbrear. Vestre Svartisen er den nest største i Noreg (219&nbsp;km&sup2;), etter Jostedalsbreen, og Austre Svartisen er den fjerde største (148&nbsp;km&sup2;). 

Svartisen ligg i kommunane Saltdal, Rana, Rødøy, Meløy og Beiarn, alle i Nordland. Ein av brearmane, Engabreen var under Den litle istida på havnivå og er Fastlands-Europas lågastliggjande, berre 100 moh. per 2014. Svartisen er del av Saltfjellet-Svartisen nasjonalpark. Smeltevatn frå breen blir samla opp av fleire tunnelar og nytta til kraftproduksjon.

## Bakgrunnsstoff
* Direktoratet for naturforvaltning 
* Google-søk, svartisen
* Video Engabreen
Mariner 9

**Mariner 9** var ein romsonde i det amerikanske Mariner-programmet. Han vart skoten opp 30. mai 1971 og nådde planeten Mars i midten av november same året. Mariner 9 var det første menneskeskapte objektet som vart sendt i bane rundt ein annan planet; før hadde romsondane berre floge forbi målet og vidare utover solsystemet.

## Målsetjingar
Mariner 9 skulle fortsetje studien av atmosfære nsom Mariner 6 og 7 byrja med, romsonden skulle òg kartleggje over 70 % av marsoverflata frå ei lågare høgd (1500 kilometer) og større oppløysing (100 - 1000 meter per piksel) enn nokon tidlegare marssonde. Ein infraraudt radiometer skulle søkje etter varmekjelder som bevis på vulkansk aktivitet. Han skulle òg studere temperaturforandringar. Dei to marsmånane Phobos og Deimos skulle òg undersøkjast.

## Resultat
Når Mariner 9 kom til Mars var atmosfæren så fylt av støv at oveflata ikkje kunne sjåast. Denna uventa situasjonen viste fordelane med å studere ein planet medan ein gjekk i bane rundt han, istaden for å berre flyge forbi. Datamaskina om bord Mariner 9 vart programmert til å utsetje fotograferinga eit par månader til støvet hadde lagt seg. Etter 349 døgn hadde Mariner 9 sendt 7329 bilete av meir enn 80 % av marsoverflata og fotografert begge marsmånane.

Etter at romsonden tømte all drivstoff som opprettheldt høgde, vart han slått av den 27. oktober 1972. Ein reknar med at Mariner 9 gjekk i bane kring Mars fram til 2020-åra og at han då gjekk inn i marsatmosfæren.

Det enorme riftdalen Valles Marineris er døypt etter Mariner 9 som oppdaga han.

## Bakgrunnsstoff
* ''Mariner 9 Mission Profile''  by NASA's Solar System Exploration
* ''NSSDC Master Catalog: Spacecraft - Mariner 9''
* ''NASA-JPL Guide to Mariner 9''
Mariner 6 og 7

**Mariner 6** og **Mariner 7** var to tvillingromsondar i det amerikanske Mariner-programmet. Sondane, som begge vart sende til Mars, var den første gongen to menneskeskapte sondar vitja ein annan planet enn jorda samtidig.

Mariner 6 vart skoten opp den 24. februar 1969, medan Mariner 7 vart skoten opp 27. mars 1969.
Morten Sandøy

**Morten Sandøy** () er ein norsk journalist frå Førde i Sogn og Fjordane. Han er tilsett i TV 2. Sandøy er å sjå på skjermen både i TV 2 Nyhetene og på Nyhetskanalen.

I 2011 fekk han Kringkastingsprisen.

## Kjelder
Katrine Moholt

**Katrine Moholt** () er ein norsk programleiar og songar. 

Moholt har skuespillerutdannelse frå Romerike Folkehøgskole og Teaterakademiet. Moholt starta sin fjernsynskarriere i TVRomerike der ho jobba som nyhetsoppleser og programleiar frå 1997. I 2001 vart ho kapra av TV 2 der ho starta med programmet *Gjett hva jeg gjør*. Ho har òg vore programleiar i gameshowet *Tre gode naboer* og virkelighetsdramaet *Nr. 19*, men ho er mest kjend for sin programleiarrolle i det populære fjernsynsprogrammet *Jakten på kjærligheten*. Våren 2006 vann ho dansetevlinga *[[Skal vi danse]]* på TV 2. Utover dette har medverka som skodespelar fór blant anna humortrioen i KLM. Moholt vann publikumsprisen under Gullruten 2006 og Medierosen hausten 2006. 

I 2007, 2008 og 2009 var Moholt programleiar saman med Tommy Steine i fjernsynsprogrammet *[[Allsang på grensen]]* på TV 2 og i 2010 og 2011 hadde ho med seg ulike gjesteprogramleiarar. 

I 2008 kom debutalbuma hennar *Sweethearts*, som vart utgjeve gjennom Slagerfabrikken hos Universal Music Group. 

Katrine Moholt er gift og har to born.
Reidar Sandal

**Reidar Sandal** () er ein norsk politikar frå Arbeidarparti stortingsrepresentant for Sogn og Fjordane og kyrkje-, utdannings- og forskingsminister 1995-1997.

Reidar Sandal var første vararepresentant til Stortinget frå 1989 til 2001, og møtte fast i Kjell Opseth si statsrådtid, frå 3. november 1990 til 22. desember 1995, då han sjølv blei statsråd, kyrkje-, utdannings- og forskingsminister fram til 17. oktober 1997. 

Han blei deretter vald inn på Stortinget i 2001 og sat i to periodar fram til 2009, då han ikkje tok attval. Frå desember 2006 og ut stortingsperioden var Sandal leiar for finanskomiteen. 

Sandal tok til som leiar av Noregs Bank sin representantskap i januar 2010. Frå 2010 til 2014 var han styreleiar i Nynorsk kultursentrum.  Han vart på ny vald til dette vervet i 2022. Frå 2010 til 2014  leia han styret for Innovasjon Norge.

## Medlemskap i regjering
* Statsråd Kyrkje-, utdannings- og forskingsdepartementet 22. desember 1995&ndash;25. oktober 1996 (Regjeringa Brundtland III)
* Statsråd Kyrkje-, utdannings- og forskingsdepartementet 25. oktober 1996&ndash;17. oktober 1997 (Regjeringa Jagland)

## Stortinget

### Medlemskap i presidentskapen
* Reidar Sandal var første varapresident i Stortinget i perioden 11. oktober 1993&ndash;22. desember 1995. 

### Stortingskomitear
* 1989–93: medlem av finanskomiteen frå 15. september 1992
* 1989–93: medlem av sjøfarts- og fiskerikomiteen frå 8. november 1990 til 15. september 1992
* 1993–97: medlem av finanskomiteen og valkomiteen til 22. desember 1995
* 2001–05: medlem av kommunalkomiteen
* 2001–05: medlem av valkomiteen
* 2005–09: medlem av finanskomiteen, leiar frå 5. desember 2006
* 2001–09: medlem av valkomiteen

## Kjelder
* Stortinget.no - Biografi
Tandberg Television

**Tandberg Television ASA** var eit leiande selskap innan utvikling og levering av digital-TV og satellittutstyr. 

Selskapet har røter i Tandbergs Radiofabrikk. Det blei skipa som eit dotterselskap av Tandberg den 10. oktober 1984. Aktiviteten var i Tandberg-fabrikken på Kjeller, TR3. Selskapet utvikla og produserte kringkastingsutstyr basert på C-MAC-formatet, i samarbeid med Televerket.

I 1994 flytta føretaket til Lysaker.
3. januar 1997 blei selskapet skild ut frå Tandberg som eige børsnotert selskap.
Rundt 1999 kjøpte dei ein del av Rupert Murdoch sitt NewsCorp som inkluderte ei utviklingsavdeling i Storbritannia, noko som i fleire år etterpå førte til underskot. Mykje av utviklinga i Tandberg Television vart flytta til Southampton i England, men selskapet hadde framleis noko verksemd i Tandberg-bygga på Lysaker. 

13. mars 2007 blei Tandberg Television seld til svenske Ericsson for om lag 10 mrd SEK (NOK 106 per aksje). Dei fortsette å operera som ei sjølvstendig eining i Ericsson-konsernet (i ei gruppe kalla Ericsson Business Unit Multimedia) fram til 25. januar 2010, då dei blei ein integrert del under namnet Ericsson Television Ltd.

## Kjelder

**Denne artikkelen bygger på «[[:nb:Tandberg Television|Tandberg Television]]» frå ,  den 28. november 2018.*  
 

## Bakgrunnsstoff
*
* Tandberg Television ASA sine offisielle sider 
* Satellittbilde som viser Tandberg-bygningane
Kongsberg Gruppen

**Kongsberg Gruppen ASA** () er eit norsk selskap som utviklar og produserer sivilt og militært høgteknologisk utstyr. KOG har verksemder på 40 plassar i 24 forskjellige land. Selskapet har til saman rundt 6000 tilsette. Av desse er om lag 4000 tilsette i Noreg. KOG er sett saman av to driftselskap: Kongsberg Defence & Aerospace (KDA) og Kongsberg Maritime (KM),  begge med hovudkontor i Kongsberg.

KDA produserer militært utstyr og romsystem, medan KM utviklar og produserer avansert maritimt elektronisk utstyr, som vert nytta i fiskebåtar, forsyningsskip, boreskip, tankskip og fritidsbåtar.

## Historie
KOG har røter tilbake til 1814, då Kongsberg Vaabenfabrik (KV) vart stifta. Føremålet med selskapet var å produsera våpen til det norske militæret. Fram til 1948 var KV eit statseigd selskap, under Forsvarsdepartementet. Etter dette vart KV omorganisert som eit statsaksjeselskap.

I 1974 stifta KV eit dotterselskap i Canada, med namnet Kongsberg Mesotech Ltd. Føremålet med dette selskapet var å produsera undervassovervåkingssystem.

I 1987 vart selskapet omstrukturert og alle sivile avdelingar vart skilde ut som eigne selskap. Det som var att av KV fekk namnet Norsk Forsvarsteknologi (NFT).

I 1996 vart selskapet notert på Oslo Børs og namnet vart, på trass av at det strir mot norske orddelingsreglar, endra til Kongsberg Gruppen ASA.

## Kjelder

## Bakgrunnsstoff
*Heimesida til Kongsberg Gruppen ASA
*Heimesida til Kongsberg Defence & Aerospace
*Heimesida til Kongsberg Maritime
Volvo Aero

**Volvo Aero** var eit tidlegare dotterselskap til Aktiebolaget Volvo, som utviklar høgteknologiske komponent til fly- og rom-industrien. Dei produserer òg gassturbinar. Volvo Aero vart stifta i Trollhättan, i 1930, under namnet **Volvo Flygmotor**. Oppgåva var opphavleg å forsyna det svenske flyvåpnet med jetmotorar. I 2007 hadde verksemda 3&nbsp;200 tilsette og omsette for 7,646 millionar SEK. 1. oktober 2012 vart Volvo Aero seld til det britiske føretaketGKN.

## Produkt
Produkta til Volvo Aero vart utsette for høge påkjenningar og vart produserte med snevre toleransar og høge kvalitetskrav. 
*Motoren for det svenske jagarflyet Gripen, RM12.
*Motoren for det svenske jagarflyet Viggen, RM8.
*Deler til flymotorar for passasjerfly. Dei samarbeidde med eit ti-tal produsentar av flymotorar og leverer deler til over 80 % av alle store jetmotorar. 
*Turbinar og dyser til rakettmotorar.

## Fabrikkar og kontor
Hovudkontoret til Volvo Aero låg i Trollhättan, der dei òg hadde ein fabrikk, Volvo Aero Corporation. Applied Composites AB i Linköping laga komposittprodukt. Utanfor Sverige hadde selskapet fabrikkar i Noreg, Volvo Aero Norge i Kongsberg, USA med Volvo Aero Connecticut i Newington, og India, med Volvo Aero India i Bangalore.

## Kjelder

*Organization & locations ved www.volvoaero.com

**Delar av denne artikkelen bygger på «[[:da:Volvo Aero|Volvo Aero]]» frå ,  den 28. juli 2011.*  


## Bakgrunnsstoff
Dag-Eilev Fagermo

**Dag-Eilev Fagermo** () er ein norsk fotballtrenar. I 2020 blei han hovudtrenar for Vålerenga Fotball.

Fagermo byrja trenerkarrieren for Skarphedin, før han gjekk til Pors Grenland i 2002. Han trente så Notodden FK i 2005, før han fekk jobben som hovudtrenar i  før 2006-sesongen. Etter å ha trent Strømsgodset i to sesongar, gjekk han til Odd Grenland frå desember 2007. Han trente Odd frå 2008-sesongen. 

I 2014 leia Fagermo Odds Ballklubb til sin første seriemedalje på over 50 år. Same året første han også Odd til cupfinalen. I 2015 enda Odd på fjerdeplass i Tippeligaen, men spelte seg heilt til play-off i europaligakvalifiseringa. Der blei det tap for storlaget Borussia Dortmund. I 2016 leia Fagermo klubben til nok ein ny seriemedalje, denne gongen bronse.

I 2020 takka Fagermo ja til å bli trenar for Vålerenga.

Fagermo har òg vore varamedlem til kommunestyret i Sauherad kommune for Høyre.

## Kjelder

**Denne artikkelen bygger på «[[:nb:Dag-Eilev Fagermo|Dag-Eilev Fagermo]]» frå ,  den 7. mai 2013.* 
*** oppgav desse kjeldene:*
GKN Aerospace Norway

**GKN Aerospace Norway**, tidligare **Volvo Aero Norge** (VAN), er ei industriverksemd i Kongsberg som produserer jetmotordelar. Ho var ein del av fleirnasjonale Volvo Aero.

Volvo Aero Norge vart stifta som **Norsk Jetmotor** AS, i 1987, for å halde fram verksemda ved flymotoravdelinga til A/S Kongsberg Våpenfabrikk. I 1998 selgde staten og Kongsberg Gruppen ASA 77,8 % av aksjane i Norsk Jetmotor til Volvo Aero. United Technologies, Pratt & Whitney er òg medeigar i VAN. 

## Bakgrunnsstoff
* Volvo Aero Norge ved nettstaden volvoaero.com
* Pressemelding frå Nærings- og Handelsdepartementet; Salg av statens aksjer i Norsk Jetmotor a.s
Kongsberg Devotek

**Kongsberg Devotek AS** er eit firma i Kongsberg som utveklar produkt på oppdrag frå kundar i bransjar som bilindustri, maritim, olje og gass, industri og forsvar. Kompetanseområda omfattar bland anna systems engineering, mekanisk design, numeriske analysar, maskinering og produksjon, produkttesting, dynamiske system og kontroll, elektronikkutvekling og embedded utvekling.

Devotek er eit komplett utveklingshus som tek produktet heile vegen frå idé, innom prototypar, simulering, produksjon og test til ferdig produkt.

## Kjelder

## Bakgrunnsstoff
*
Kongsberg Automotive Holding

**Kongsberg Automotive Holding ASA** (**KA**) er eit selskap som produserer komponentar til bilindustrien. KA vart stifta i 1987, ved at tilsette kjøpte bildeleavdelinga då den sivile delen av Kongsberg Våpenfabrikk vart skilt ut. Føretaket har fabrikkar i 19 land (31.12.2019) og 10,908 tilsette (31.12.2019) ei omsetninga på 1,161 millioner euro (31.12.2019). Typiske produkt er girkassar, koplingar, stabiliseringsstag, o.l.

## Kjelder

## Bakgrunnsstoff
*
FMC Kongsberg Subsea Systems

**FMC Kongsberg Subsea Systems** er det tidlegare **Kongsberg Offshore**, som no er ein del av FMC Technologies. Selskapet produserer produksjonsutstyr for oljeindustrien. Mykje av utstyret vert plassert på store djup og er laga for å fungera i 20 til 30 år. 

## Bakgrunnsstoff
Heimesida til FMC Technologies
Per-Kristian Foss

**Per-Kristian Foss** () i Oslo er ein norsk politikar frå Høgre. Han har vore leiar for Unge Høgre 1973-1977, vore statsråd og sjef for Finansdepartementet (finansminister) 2001-2005, og har sete på Stortinget samanhengande frå 1981 til 2013. 

I perioden 2014–2018 er han riksrevisor.

## Utdanning og karriere
Foss har examen artium frå 1969, og er utdanna cand.mag. frå 1977 med faga statsvitskap, offentleg rett og kriminologi. Han dreiv journalistpraksis i 1971-1973, og var i perioden 1980-1981 konsulent i Norsk Rederiforbund. Han har elles vore fulltids politikar heile sitt vaksne liv. 

## Partiverv
Per-Kristian Foss kom med i sentralstyret i Unge Høgre i perioden 1971-1973, og var leiar for Unge Høgre i perioden 1973-1977. Han var dermed også med i Høgre sitt sentralstyre 1973-1977, der han heldt fram i åra fram til 1986, frå 1978 også som medlem av arbeidsutvalet. Han var formann i Høgre sin programkomité 1983-1985, 2. nestleiar Oslo Høgre 1988-1992, og leiar for Oslo Høgre 2000-2004. Han var 2. nestleiar i Høgre 2002-2004, og 1. nestleiar 2004-2008. 

## Stortinget
Per-Kristian Foss møtte som vararepresentant allereie i stortingsperioden 1977-1981, og har møtt fast som stortingsrepresentant for Oslo på alle Storting frå 1981. Han var medlem i Presidentskapen for perioden 2009-2013, som andre visepresident i Stortinget. 

### Medlemskap i stortingskomitear
* 1981-85: Medlem, Energi- og industrikomiteen, 21.10.1981 - 30.09.1985
* 1985-89: Sekretær, Energi- og industrikomiteen, 23.10.1985 - 30.09.1989
* 1981-89: Varamedlem, Valkomiteen, 09.10.1985 - 30.09.1989
* 1989-93: Leiar, Finanskomiteen, 23.10.1989 - 30.09.1993
* 1993-97: Sekretær, Finanskomiteen, 21.10.1993 - 30.09.1997
* 1993-97: Varamedlem, Den utvida utenrikskomitéen, 21.10.1993 - 30.09.1997
* 1993-97: Medlem, Valkomiteen, 11.10.1993 - 30.09.1997
* 1997-2001: Medlem, Den utvida utenrikskomitéen, 21.10.1997 - 30.09.2001
* 1997-2001: Medlem, Finanskomiteen, 21.10.1997 - 30.09.2001
* 1997-2001: Medlem, Valkomiteen, 08.10.1997 - 30.09.2001
* 2001-2005: Medlem, Valkomiteen, 09.10.2001 - 19.10.2001
* 2005-2009: Medlem, Kontroll- og konstitusjonskomiteen, 19.10.2005 - 30.09.2009
* 2009-2013: Medlem, Kontroll- og konstitusjonskomiteen, 20.10.2009 - 30.09.2013

### Medlemskap i gruppestyre
Per-Kristian Foss har sidan 1989 vore medlem i gruppestyret til Høgre si stortingsgruppe, med unntak av dei 4 åra han var statsråd, 2001-2005. I periodane 1993-1997 og 1997-2001 var han nestleiar i gruppestyret. 

## Medlemskap i regjering
* Statsråd i Finansdepartementet 19. oktober 2001&ndash;17. oktober 2005 (Regjeringa Bondevik II).

## Heider
I 2005 vart han Kommandør av St. Olavs Orden.

## Kjelder
* Biografi hos Stortinget.no, vitja 19. juli 2010
Kongsberg Analogic

**Kongsberg Analogic** er eit firma som utviklar overvakingsutstyr for vegljos. Systemet kommuniserer med kvar einskild lampe ved å nytta kraftnettet som kommunikasjonsmedium. Systemet gjer det mogeleg å justera ljosstyrken etter ljos- og trafikk-tilhøva. Dette reduserer energiforbruket og aukar levetida til lampene.

## Bakgrunnsstoff
Heimesida til Kongsberg Analogic
Hauge på Osterøy

**Hauge** er ei bygd på Osterøy. For bygdenamnet finn òg skrivemåten Haugo som igjen er i samsvar med den lokale uttalen på staden. 

Det er ca 3 minutt med bil frå Hauge til Valestrand, 3 minutt til Lonevåg, og ca 10 minutt til Osterøybrua. Hannisdallinja er ein veg som går frå Hauge til Rongved. Det er planlagt næringslivsområde i bygda, blant anna med ein sentral brannstasjon. Osterøytunet ligg på Hauge, vart opna i 2004, og har sjukeheimsplassar og omsorgshusvære.
Cory Lidle

**Cory Lidle** () var ein USA-amerikansk baseballspelar som spelte for New York Yankees i Major League Baseball. I løpet av sin karriere på 9 sesongar var han innom 7 ulike lag. Berre nokre få dagar etter at baseballsesongen 2006 var over, vart Lidle drepen då privatflyet hans krasja inn i ei høgblokk på Manhattan i New York City.
Livssyn

**Livssyn** er ei overordna og felles nemning som ofte blir brukt om det eit menneske trur om livet og verda &mdash; om det finst noka høgare makt eller ikkje, og kva slags etikk ein bør leva etter. Livssyn omfattar difor ei røyndsoppfatning om korleis ein kan få kunnskap om verda (ein epistemologi) og korleis vi bør leva (til dømes gjennom openberring, fornuft eller erfaring), eit syn på mennesket og oppfatningar om kva som er rett og gale, godt og vondt (ein etikk).

Livssyn kan delast i to hovudgrupper: religiøse og sekulære. 

Mange religiøse livssyn er kjent (som jødedom, kristendom, islam), men det finst også sekulære livssyn, til dømes humanismen (sjå også humanistisk livssyn). Nokre politiske ideologiar er så omfattande at dei i ein del samanhengar også kan kallast livssyn, for eksempel marxismen, anarkismen og nazismen.

Ut frå denne forståinga vil det ikkje vere naturleg å kalla ateisme for livssyn. Ateismen er den (filosofiske) posisjonen at det ikkje finst nokon gud. Dette er ikkje tilstrekkeleg til å definera eit livssyn fordi det ikkje følgjer av gudsfornektinga at ein har ei røyndomsoppfatning, ein epistemologi og ein etikk som til saman utgjer eit (livssynsmessig) heile. Ateismen vil likevel ofte inngå som del av sekulære livssyn, for eksempel i mange variantar av marxismen og anarkismen. Mange livssynshumanistar er også ateistar, men ikkje alle. Ein del tilhengjarar av sekulære livssyn er også agnostikarar.

I moderne menneskerettstenking høyrer også de sekulære livssyn til dei rettane som kjem inn under religions- eller trusfridomen. Omgrepsmessig ville det difor vere meir rett å tale om *livssynsfridom* enn religionsfridom.

## Bakgrunnsstoff

* Samarbeidsrådet for tros- og livssynssamfunn i Norge
Bauksitt

**Bauksitt** (eller **bauxitt**) er ein leireliknande bergart som vanlegvis inneheld ein eller fleire aluminiumhydroksid pluss ulike mineral som jernmalm, kvarts, titanoksid og aluminiumsilikat. Det finst i naturen og blir hovudsakleg 
omdanna industrielt til aluminiumoksid (Al2O3), som igjen blir brukt som råstoff for produksjon av aluminium.

Hovudkjelder for bauksitt er land som (% verdens reserver):
* Guinea (23%)
* Australia (21%)
* Vietnam (14%)
* Brasil (7%)
* Jamaica (7%) 
* Surinam (2%). 
Materialet har fått namnet sitt etter byen Les Baux de Provence som ligg sør i Frankrike. Her blei det oppdaga i 1821 av geologen Pierre Berthier.

## Kjelder

* Opphavleg henta frå http://no.wikipedia.org/wiki/Bauksitt, 12. oktober 2006.
Tommy Øren

**Tommy Øren** () er ein norsk tidlegare fotballspelar som spela for tippeligaklubben Ham-Kam og for Sogndal. Han spelar som regel på venstresida på midtbana eller i angrep. Han har også spela A-landskampar.
Nordic Semiconductor

**Nordic Semiconductor ASA** (tidlegare **Nordic VLSI**) i Trondheim er eit firma som utviklar og produserer integrerte krinsar. Selskapet har spesialisert seg på krinsar for trådlaus kommunikasjon og blanda signal-krinsar, men utviklar òg reine analoge og digitale krinsar. Hovudområdet er lågeffekt trådlause krinsar for 2,4 GHz området.

## Kjelder

## Bakgrunnsstoff
*
Osterøy Ferjeselskap

**Osterøy Ferjeselskap** høyrer heime i Vestland. Ferjeselskapet utgjer saman med Osterøybrua to moglege samferdselskanaler til fastlandet for Osterøy. Forutan Kallestadsundet bru som forbinder nordre del av Osterøy med Vaksdal kommune. Sambandet går frå Valestrandsfossen på Osterøy til Breistein på fastlandet. Ole Bull er namnet til ferja reiarlaget eig, og ferja er ei pendelferje med passasjersalong på ei side i høgd med bildekket. 

Dagleg leiar er Leiv Magne Skaar.

## Bakgrunnsstoff
*
Lars Bohinen

**Lars Roar Bohinen** () er ein norsk fotballtrenar og -spelar har vore. Bohinen deltok åra 1989-99 i 49 landskampar for Noreg og skåra 10 landslagsmål. Han spelte i samtlege av Noreg sine kampar i fotball-VM i 1994. Bohinen var vekselvis midtbane- og vengspelar.

### Klubbspel
Bohinen spelte seniorfotball for 11 ulike klubbar. I Noreg var han innom Bærum, Lyn, Vålerenga (to periodar), Viking og Lillestrøm. Han spelte også for ei rekke klubbar i utlandet &ndash; fyrst for sveitsiske Young Boys Bern, seinare for dei engelske klubbane Nottingham Forest, Blackburn og Derby, og til slutt i dei danske klubbane Lyngby FC (no Lyngby Boldklub) og Farum. Han avslutta karrieren i Vålerenga i 2003.

### Landslagsspel
Bohinen fekk sin landslagsdebut som innbyttar 25. oktober 1989 i ein bortekamp mot Kuwait. Han vert særleg hugsa for skåringa som sikra Noreg sigeren 2-0 over England i ein VM-kvalifiseringskamp på Ullevål stadion 2. juni 1993. Under VM i fotball 1994 i USA tok Bohinen del i alle Noregs tre kampar, i den siste var han innbyttar. I 1995 valde han å boikotte privatlandskampen mot Frankrike i protest mot franske prøvesprengingane i Stillehavet. Etter 1996 fekk Bohinen berre 2 landskampar, og han fekk ikkje plass i troppa til VM i fotball 1998. Avskjeden med landslaget kom som innbyttar 27. mars 1999 i Aten, ein kamp som enda med norsk siger 2-0.

### Merittar
*Tredjeplass i den engelske ligaen: 1995 med Blackburn Rovers

## Klubbkampar

 Berre seriekampar.

Bohinen har vore trenar for ei rad fotballag, sjeldan utan suksess. Han er fetter til Sigurd Rushfeldt.

## Kjelder

**Denne artikkelen bygger på «[[:en:Lars Bohinen|Lars Bohinen]]» frå ,  den 10. juli 2024.*  

*eu-football
Katta

**Katta** eller **ringhalelemur** (*Lemur catta*) er ein art i lemurfamilien i ordenen primat. Han er den einaste arten i slekta *Lemur*. Katten lever på Madagaskar i galleri- og lauvskog.

## Skildring
Kattaen har storleik liknande ein katt. Han vert om lag 39-46 centimeter lang, medan halen er lengre enn kroppen med ei lengd frå rundt 50 cm og opptil 63 cm. Dyret har eit langt hovud som liknar på reven sitt, med ganske store auge og øyre. Øyra har tett hårvekst. Framtennene er er små, og alle har same storleik. Bakføtene er ein del lenger enn framføtene. Halen er dekt av eit lett kjenneleg svart og kvitt stripemønster. Pelsen er grå eller brunleg  på ryggen av dyret, lysare på lemmane og gråkvit på buk, hender og føter. Nasen og ringen rundt kvart av auga er svarte.

## Levevis
Kattaer held seg i grupper på 5–30 dyr som blir styrte av hodyr. Dei styrker sosiale band og held seg varme ved å halda seg tett saman, i «ballar». Om morgonen varmar kattaene seg også gjerne ved å sola seg, då sit dei oppreiste med den kvite magen vend mot sola.

Dei finn først og fremst føde oppe i trea, men leiter også nede på bakken. Kattaer er altetande som nyttar dei matkjeldene som finst. Dei et mest frukt og blad, då særleg tamarindblad (*Tamarindus indica*).

Luktesansen er viktig for dyra. Dei bruker luktkjertlar til å markera territorium. Hannane har harde sporar nær luktkjertlane på armane, nær rista, som dei bruker til å skjera små spor i materiale med og leggja igjen luktspor. Kattahannar kan også påføra halen sin lukt og kjempa mot rivalar ved å vifta halen mot dei. Under paringstida tilnærmer dei seg hoer ved å vifta den luktande halen sin mot dei.

## Kjelder

**Denne artikkelen bygger på «[[:en:Ring-tailde lemur|Ring-tailde lemur]]» frå ,  den 28. august 2010.*  
 
*
Think Nordic

**Think nordic** er ein norsk batteridriven bil med plastkarosseri, produsert i Aurskog-Høland. 

Firmaet vart stifta i 1990 under namnet **Pivco**. Produksjon skjedde i Stanseveien, i Groruddalen i Oslo. 
Den fyrste prototypeserien, PIV2, var ferdig i 1994. Den neste prototypeserien var PIV3, som òg vart kalla *City Bee*. Det vart produsert om lag 120 eksemplar av denne typen, som mellom anna var med i prøveprogrammet *Station car* i Nordcalifornia. Bilen vart òg i stort mon utprøva i Noreg og var mellom anna ei tid tilgjengeleg som utleigebil hjå Statoil.

Prototypeserien PIV3 hadde nokre manglar og var ikkje klar til å settast i serieproduksjon. Det vart difor sett i gang eit stort utviklingsprosjekt for å utvikla ein bil som kunne serieproduserast. Dette arbeidet tok meir tid enn venta og økonomien tok til å skranta.

Det enda med at Pivco i 1999 vart oppkjøpt av Ford, som hadde naudsynt økonomi for å gjera ferdig bilen. *Think City*, som den nye modellen vart heitande, vart sett i serieproduksjon og over 1000 bilar vart produsert, men Ford stogga produksjonen då det viste seg at det ikkje lenger var krav om å produsere *nullutslepp*-bilar for California.

Verksemda vart difor kraftig redusert og i januar 2003 vart firmaet seld til Kamkorp Microelectronics, som er eigd av forretningsmannen Kamal Siddiqis. Det vart deretter arbeid med å utvikla ein mikro-buss for bruk i byar. Fleire prototypar vart utvikla, men køyretøyet kom ikkje i sal. Verksemda gjekk konkurs den 28. februar 2006, men den 9. mars same år vart buet Think Nordic kjøpt opp av ei gruppe norske investorar, der Inspire AS car den viktigast investoren, men Jan Otto Ringdal og nokre av dei tilsette i Think var òg sentrale partnarar.

## Kjelder

**Denne artikkelen bygger på «[[:nb:Think Nordic|Think Nordic]]» frå ,  den 12. oktober 2006.*  
 

## Bakgrunnsstoff
* Heimesida til Thinc Nordic
* Hovudfagsoppgåve om Think 
* Think histori 
* Gamle gründere reddet Think i Aurskog
* Norstart - Norsk Elbilforening
Olav Stedje

**Olav Stedje** () er ein norsk songar og låtskrivar fødd i Sogndal. Stedje er kjend frå ei rekke mjukrock-innspelingar, seks sølvplater og fire forsøk i Melodi Grand Prix. Han fekk sitt verkelege gjennombrot med songen «Vi vandrar saman».

## Biografi
Stedje debuterte med plata *Ta meg med* (1981) som gav han fleire plasseringar på Norsktoppen med songar som «Vi vandrar saman» og «Når ho er hjå meg». Stedje var også vokalist for musikkgruppa Lava. Derett kom platene *Stedje* (1982) og *Tredje stedje* (1983), som med Randi Hansen gav Spellemannsprisen.

Stedje har turnert med Radio Røynda, altså Halvor Folgerø og Finn Tokvam. Han har hatt Svein Dag Hauge og Jonas Fjeld som produsentar.

I februar 2006 sleppte han ei nyinnspeling av «Vi vandrar saman» som først var med på debutplata frå 1981. Dette var eit samarbeidsprosjekt med produsentduoen Agen'da. Tittelen på denne songen var «Venner (vi vandrar saman)».

Hausten 2007 opptredde han på revyscenen i Bergen i «Vestlandsrevyen» saman med Halvor Folgerø, Finn Tokvam, Ragnar Hovland og Claus Sellevoll

## Heider
* Spellemannprisen 1982 i klassen *Pop* for plata *Tredje Stedje*.
* I november 2008 fekk han tildelt Medaas-prisen. Statuttane for denne prisen seier mellom anna at: -- prisvinnaren skal målbera dialekten og fremja sin lokale kultur og løfta den til eit nasjonalt nivå.
* I september 2011 vart Olav Stedje den fyrste til å motta Lutt sin heiderspris. Prisen går til musikarar frå Sogn og Fjordane som over tid har vist kvalitet, nyskaping, speleglede og som har fått merksemd både lokalt og nasjonalt. Juryen skreiv vidare: «Men Olav Stedje er meir enn det - han er rett og slett ein heidersmann. Han er - på alle tenkjelege måtar - både som artist og menneske - eit stort førebilete, og heldigvis har han tenkt å drive på lenge enno.»

## Utgjevingar
* *Ta meg med* (1981) 
* *Stedje* (1982) 
* *Tredje stedje* (1983)
* *Rocken Bom* (barneplate, 1984) 
* *Silje* (1984)
* *Når sola renn* (1986)
* *Eg kjem likevel* (1987)
* *Ei gåve til deg* (1990)
* *Bot og bedring* (Tylden & Co AS, 1995)
* *21 beste* (Tylden & Co AS, 1998)
* *Livstegn* (Tylden & Co AS, 2006)
* *I levande live* (Tylden & Co AS, 2009)
* *Ikkje utan deg* (Tylden & Co AS, 2010)

## Bøker
*

## Referansar

## Bakgrunnsstoff
* Olav Stedje si heimeside
* Om Olav Stedje i Lokalhistoriske artiklar Sogn og Fjordane
Talet 46

**Talet førtiseks** (**46**) er eit partal. I heiltalsrekkja kjem det etter talet 45 og før talet 47.

Ordenstalet som svarar til talet førtiseks er **førtisjette** (**46.**).
Leikong

**Leikong** er ei bygd i Herøy kommune på Sunnmøre.

Bygda ligg på den austre luten av Gurskøy med Gursken i vest og Myrvåg i nord. Landskapet her skil seg ut med mjukare liner og frodigare vokster enn den ytre luten av Herøy. Leikong var frå gamalt av regionssenter for mange kringliggjande bygder, frå den tida båten var viktigaste framkomstmiddel. Bygda kan inndelast i 3 bygdelag - Jøsok, Kleppe og Leikong.

Leikong er ein del av Leikanger sokn. Kyrkja ligg sentralt plassert og var oppsett i 1872. Bygda har og Kraftlaget Tverrkyrkjelege Fellesskap og pinsekyrkja Sion Gurskøy.

Leikanger skulekrins har barnehage og barneskule. 
Skulekorpset i bygda heiter Jøleik skulekorps, og koret Leikong Blandakor.

Gurskøy idrettslag er ein sentral aktør i aktivitetslivet i bygda. Istandsetjing av den gamle lysløypa på Leikongeidet har vore eit viktig prosjekt siste åra, og ho blei offisielt opna i november 2009. Løysløypa er 3&nbsp;km lang og er trasséen er opplyst. Den består av to sløyfer. Tilknytt parkeringsplass er å finne på Leikongeidet.

Den nye Løkemyra skytebane og gokartbana på Leikongeidet er og viktige bidrag til aktivitetsnivået i bygdene.

## Kjelder

## Bakgrunnsstoff
* Leikong si heimeside
* www.sion-gurskoy.no 
* heroy-kyrkje.no
* Leikanger Barnehage
* Leikanger Skule 
* Leikong blandakor 
* Løkemyra Skytebane
* Norsk Motorklubb Sunnmøre
Strømsgodset Toppfotball

**Strømsgodset IF** er ein norsk fotballklubb frå Drammen. Han vart stifta 10. februar 1907. 

Klubben spelar i Eliteserien, og har også eit lag i 3. divisjon avdeling 2 (2020). Noverande hovudtrenar er Henrik Pedersen.
Klubben spela tidlegare i 1. divisjon (Adeccoligaen), men rykte opp til Tippeligaen etter uavgjort mot Løv-Ham 5. november 2006. Like etter sesongslutt i 2005 vart klubben kjøpt opp av lokale mangemillionærar, med Atle Kittelsen i spissen.

Klubben hadde stordomstida si på slutten av 1960-talet og byrjinga av 1970-talet. Strømsgodset vann toppserien i 1970 og 2013, og cupen i 1969, 1970, 1973, 1991 og 2010.

I seinare tid har Strømsgodset vunne cupen i 1991 og var tapande finalist i 1993 og 1997. Laget fekk òg 3. plass i Tippeligaen i 1997, 2. plass i 2012 og vant altså i 2013.

Klubben har sidan 1967 spela heimekampane sine på Marienlyst stadion i Drammen, tidlegare på Gulskogen Idrettspark.

## Noverande tropp

## Tidligare spelarar
* Tor Alsaker-Nøstdahl
* Jostein Flo
* Egil Olsen)
* Thorodd Presberg
* Steinar Pettersen
* Ingar Pettersen
* Odd Johnsen
* Kenneth Karlsen
* Øyvind Leonhardsen
* Thomas André Ødegaard
* Espen Johnsen
* Stian Ohr
* Ronny Deila

## Kjelder

## Bakgrunnsstoff
* www.godset.no - Offisiell heimside
Byelinje

**Byelinje** er byer organisert langs ei linje, som òg blir kalla tråg, og kan bli fleire hundre kilometer lang. Linja inneheld ofte fleire individuelle toreskyer, og blir òg kalla multicellelinjer. Byelinjene kan oppstå på eiga hand eller i lag med lågtrykk eller tropiske syklonar. Som oftast oppstår individuelle byger langs ein front og kan medfører kraftig nedbør, hagl, lyn, kraftig vind, og visst forholda ligg til rette for det, tornadoar og skypumper. 

I områda rundt Noreg oppstår byelinjene som regel i kaldlufta bak ein kaldfront, særleg på vinterhalvåret i alle norske havområde. Ofte ligg dei parallelt med fronten.
Suppe

**Suppe** er ein flytande matrett der ei kokt væske utgjer størsteparten av retten, medan andre ingrediensar kan stå for smak, næringsstoff og konsistens. Ei suppe kan vera glatt dersom tilsette ingrediensar har løyst seg opp eller blitt moste, eller ha betar i seg.

Kraftige supper kan serverast som forrett eller hovudrett og søte kan vera dessert. Ein vanleg siderett er brød, som òg kan serverast oppi suppa, til dømes som krutongar.

## Sjå òg
* Graut
* Lapskaus
;Ulike supper
* Betasuppe
* Fleskesuppe
* Gazpacho
* Peanøttsuppe
* Pho
* Setesdalssuppe
* Tomatsuppe
* Trondheimssuppe

## Bakgrunnsstoff
Napolitansk-kalabresisk

**Napolitansk-kalabresisk** er eit italiensk språk som blir tala i og rundt Napoli, i Campania og i store delar av Sør-Italia. Ein reknar med at rundt 7,5 millionar menneske talar språket, men det har låg status, og i tillegg tilknytt Napoli i omdømet til lokale folk, at få vil gå med på at språket dei snakkar er «nnapulitano». Språket har ingen offisiell status i Italia og blir ikkje brukt til undervising i skular.

Kjende forfattarar som har brukt språket er Giambattista Basile (midten av 1500-talet–1632), Salvatore Di Giacomo (1860–1934), Totò (Antonio de Curtis/Antonio Clemente, 1898-1967) og Eduardo De Filippo (1900-1984). Det er også kjend gjennom napolitanske songar som 
«O sole mio», «Torna a Surriento» og «Funiculì Funiculà».
Kyllingstad Plogfabrikk

**Kyllingstad Plogfabrikk A/S** var ein fabrikk på Kleppe, på Jæren, som produserte landbruksreiskap.

Fabrikken vart stifta av Ole Kyllingstad i 1883 og var opphavleg ei smie, som dreiv med reparasjon av landruksreiskap. Etters nokre år starta Kyllingstad med produksjon av plogar. Produksjonen auka med åra og nye produkt kom til. I 1920 vart firmaet registrert som aksjeselskap, under namnet **Kyllingstad Plog og Maskinfabrikk AS**. På grunn av ugunstige konjunkturar gjekk selskapet konkurs i byrjinga av 1920-åra, men starta opp på nytt, under namnet **Kyllingstad Plogfabrikk AS**. På 1930- og 1940-talet auka produksjonen og det vart utvikla mange nye prodult, som horver, hakker, osb. 

I etterkrigstida gjekk produksjonen gradvis over til traktormontert reiskap. Både før og etter 2. vedskrig var Kyllingstad ein av dei viktigaste norske produsentane av reiskap for landbruket. I 1967 fekk Kyllingstad *NDC sitt merke for god design*, for den 4-skjers traktorplogen Oddson 14". Tidleg på 1980-talet fekk firmaet økonomiske problem og i 1984 var selskapet kjøpt opp av Kverneland Group, som i 1986 la ned fabrikken.

## Kjelder
* Jærmuseet
Elbil Norge

**Elbil Norge AS** er eit norsk selskap som produserer elbilar.

Produksjonskapasiteten vart i 2005 utvida til ein årsproduksjon på mellom 100 og 500 bilar.

Firmaet, som opphavleg heitte **Kollega Bil**, starta i 1992 med å marknadsføra den elektriske bilen **Kewet**, som vart produsert i Hadsund i Danmark. I 1995 var produksjonen vart flytta til Nordhausen i Tyskland, men etter ei stund vart den på nytt flytta attende til Hadsund. I 1998 kjøpte *Kollega Bil* i produksjonsrettigheitene og starta produksjon i Oslo. 

Ein ny modell, *[[Kewet Buddy]]* vart set i produksjon i 2005. Buddy er ein liten bil, mynta på bykjøring. Den er bygd på ei stålramme, med glassfiberkarosseri. Typisk rekkevidd mellom kvar opplading er 50 til 80 km, men rekkjevidda kan aukast til 150 km ved bruk av Li-Ion-batteri. Toppfarten er på 80 km/t. 

## Kjelder
Frost

**Rim** eller **frost** er eit resultat av deposisjon av vassdamp i metta luft eller at vassdamp kondenserer til vassdropar som så frys til is. Viss lufta nær ei flate eller ein lekam kjem under frysepunktet, vil vassdampen i lufta fryse direkte til is når den kjem i kontakt med overflata. Storleiken på iskrystallane er avhengig av tid og kor mykje vassdamp som er tilgjengeleg. 

Rim oppstår oftast på lekamar med låg spesifikk varmekapasitet og lekamar med stor varmeutstråling. Av og til oppstår det berre rim på delar av bakken, og det kjem delvis av små høgdeskilnader. Fordi kald luft er tyngre enn varm luft, vil den kalde lufta samle seg ved overflata under rolege vêrforhold. Dette er kjend som ein temperaturinversjon. Dette forklarar kvifor rim oftare oppstår i lågtliggande område som dalar og søkk i naturen. 

Når rim oppstår på innsida av vindauge tyder det ofte på låg relativ fukt i lufta på innsida, elles ville vassdamp ha kondensert til små dropar på ruta og så frose til klar is. 

## Typar frost
### Rimfrost
#### Strålingsfrost

Strålingsfrost oppstår på kalde, klåre netter når varmetapet frå jordoverflata er stort. Ein effekt av dette er at kaldlufta flyt nedover ei helling og dannar lommer med særs kald luft i dalar og søkk i terrenget. Rimfrost kan i slike område oppstå sjølv om lufttemperaturen berre få meter over bakken er godt over null grader. Der frosten oppstår vil temperaturen vere under null. 

#### Adveksjonsforst
Adveksjonsfrost eller vindfrost viser til små isnåler som oppstår når særs kald vind bles over greiner på tre, stokkar og andre flater. Rim dannar seg på ytterkantane av blomar og lauv og oppstår som regel mot vindretninga. 

#### Frostblomar
Frostblomar oppstår ved låge temperatur før jordoverflata er frosen. Vatnet i stilken til plantene utvidar seg når det frys, og fører til lange sprekker i stilken. Vatnet, på grunn av kapillaritet, vil strøyme ut sprekkene og frys når det kjem ut i kontakt med lufta. Denne typen frost kan i seg sjølv sjå ut som blomar. Dei er sjeldne og varer sjeldan meir enn ein dag.

#### Rim på vindauge
Det kan oppstå rim på vindauge når glasruta er utsett for kald luft på utsida og forholdsvis fuktig luft på innsida. Ruter som ikkje er godt isolert (til dømes vindauge utan doble glas) er mest utsett for dette. Vindauget er nesten alltid kaldare i botn enn på toppen, så rimet dannar seg vanlegvis i botn og spreier seg gradvis oppover ruta. Støv, riper og ujamne ruter fører til at rimet oppstår i uregelmessige mønster på ruta. Om lufta innandørs er særs fuktig kan vatnet først kondensere til små dropar som så frys til klår is.

### Ising

Ising er ein type frost som oppstår raskt, ofte under tilhøve med mykje fukt og mykje vind. For skip som seglar i arktiske strok med låg lufttemperatur, kan bølgjene som slår opp på skipet fryse til is i den kalde lufta. Denne typen frost har ein annan utsjånad enn rimfrost, og har som regel ei meir solid form. 

## Sjå òg
* Iståke
* Dogg
* Doggpunkt

## Bakgrunnsstoff

## Kjelder

* *Delar av denne artikkelen bygger på «[[:en:Frost|Frost]]» frå , den 16. februar 2009.* 
 
*
Underhaug Fabrikk

**Underhaug Fabrikk A/S** var eit føretak på Nærbø på Jæren, som produserte landbruksreiskap. 

Underhaug Fabrikk A/S vart stifta av Fredrik A. Underhaug, i 1907. Underhaug produserte mellom anna plogar, men er mest kjent for stubbebrytarane sine og for steinklypa. I etterkrigstida gjekk Underhaug meir og meir over til å produsera radreinskarutstyr og potetmaskinar, etterkvart både setjarar og haustarar. Frå seint på 1970-talet produserte Underhaug store mengder avlessarvogner. På 1980-talet vart Underhaug kjend for rundballepakkarane sine. 

I 1986 fusjonerte Underhaug Fabrikk A/S med Kverneland Group, og drifta på Nærbø heldt fram under namnet Kverneland Nærbø AS. I 2001 stifta Kverneland Group, saman med det nederlandske selskapet Agrimac Holding, eit nytt selskap i Nederland, Dunor Potato Group B.V., som produserte maskinar for potetdyrking. Dei tidlegare potetmaskinene frå Underhaug var mellom desse produkta, og Dunor heldt fram med å nytta merkenamnet *Underhaug* på desse.

I 2004 vart Kverneland Nærbø nedlagt og produksjonen av ballepakkarar flytta til Kverneland Gottmadingen i Tyskland. TKS AS kjøpte den gamle Underhaug-fabrikken frå Kverneland Group og etablerte dette som eit dotterselskap, under namnet TKS Mekansiske AS. I 2006 kjøpte TKS Mekaniske rettigheitene til potetmaskinane og flytta produksjonen attende til Nærbø.

## Sjå òg
* Jærmuseet

## Bakgrunnsstoff
* Heimesida til TKS Mekaniske AS
Voyager 1

**Voyager 1** er ein ubemanna romsonde som er send ut for å utforske det ytre solsystemet. Romsonden vart skoten opp den 5. september 1977 og er framleis i funksjon. Romsonden er no det fjernaste menneskeskapte objektet frå jorda. Avstanden til sola passerte «milepålen» 100 astronomiske einingar (AU) den 15. august 2006, noko som tilsvarar omtrent 15 milliardar kilometer. Voyager 1 har no nådd ytterkantane av solsystemet, eit enormt område der sola sin innverknad vert etterstatta av interplanetært rom.

## Historie
Meininga var at Voyager 1 skulle vere ein del av Mariner-prosjektet som Mariner 11, og var designa for å kunne nytte seg av gravitasjonsfeltet rundt ein planet, slik som Mariner 10 gjorde det. Eit ambisiøst prosjekt, kalla Planetary Grand Tour, var å besøke 5 av planetane lengst unna sola med ubemanna romsondar. Det ville oppstå eit slikt høve i 1970 då desse planetane stod nær kvarandre til å vitjast samtidig, eit høve som ikkje ville kome igjen før etter 170 år. Budsjettkutt hos NASA gjorde at prosjektet vart redusert. Dei endelege måla for vart planetane Jupiter og Saturn, samt månane rundt. 

## Utforsking
### Jupiter
Voyager 1 er den første romsonden som vitja planeten Jupiter. Den byrja fotograferinga av planeten i januar 1979 og heldt på fram til april same året. Av ei rekkje nyoppdagingar som vart gjort var svovelvulkanane på månen Io. Gravitasjonsfeltet rundt planeten vart nytta for å auke farten samtidig som sonden sette kurs mot planeten Saturn.



fil:Great Red Spot From Voyager 1.jpg |Den store raude flekken sett frå Voyager 1.
fil:Jupiter from Voyager 1.jpg |Detaljar av Jupiter-atmosfæren med datalaga fargar frå Voyager 1.
fil:Volcanic crater with radiating lava flows on Io.jpg | Fargebilde av jupitermånen Io.
fil:Valhalla crater on Callisto.jpg |Voyager-bilde frå 1979 av Valhalla-krateret på jupitermånen Callisto.


### Saturn
Voyager 1 kom fram til planeten Saturn i november 1980. Dermed vart romsonden den første til å vitje også denne planeten. Romsonden oppdaga komplekse strukturar i ringane rundt Saturn, og studerte atmosfæren på månen Titan, som var spesielt utplukka for ei nærflyging. Voyager 1 sende òg bilete av andre av månane rundt Saturn, mange av dei oppdaga for fyrste gong.


fil:Crescent Saturn as seen from Voyager 1.jpg|*Voyager 1*-bilde av Saturn frå 5,3 millionar kilometers avstand, fire dagar etter at sonden var på det næraste.
fil:Titan Haze.jpg |Dislag rundt saturnmånen Titan.
fil:Titan's thick haze layer-picture from voyager1.jpg | Forbetra bilde av titandisen.
fil:Voyager1-saturn-f-ring.jpg|*Voyager 1*-bilde av F-ringen til Saturn.


Voayger 1 sin noverande posisjon er i stjernebiletet Slangeberaren. Ein ein reknar med at instrumenta i romsonden vil vare til rundt 2020, då er det ikkje lenger nok kraft til å drive noko av utstyret.
Talet 47

**Talet førtisju** (**47**) er eit oddetal. I heiltalsrekkja kjem det etter talet 46 og før talet 48.

Ordenstalet som svarar til talet førtisju er **førtisjuande** (**47.**).
Radionette

**Radionette** var ein norsk radiofabrikk og radiovaremerke. Selskapet vart stifta av Jan Wessel, i 1927, som **A/S Jan Wessels Radiofabrikk**.

Firmaet var det fyrste i Noreg som starta produksjon av radioar for tilknyting til elnettet. Tidlegare radioapparat hadde nytta batteri, så Radionette sine apparata revolusjonerte radiomarknaden. Etterspurnaden var så stor at fabrikken måtte utvidast ikkje så lenge etter at produksjonen var komen i gang. Den mest populære modellen var Kurér, som i perioden 1950-1959 vart produsert i 700&nbsp;000 eksemplarar.

I 1968 flytta fabrikken produksjonen frå Oslo til ein stor, ny produksjonshall i Sandvika i Bærum kommune.

Radionette fekk store økonomiske problem som vart freista løyste ved at fabrikken fusjonerte med Tandbergs Radiofabrikk i 1972. Korkje Radionette eller Tandberg ynskte å slå seg saman, men Jens Christian Hauge, som var styreformann i Radionette og styremedlem i Tandbergs Radiofabrikk frå 1972 til 1978, pressa gjennom fusjonen. Dette synte seg å vera ei dårleg løysing, for det tok ikkje lang tid før Tandberg òg råka ut i økonomiske problem, og i 1978 såg dei seg nøydde til å legga ned Radionette. Tandberg gjekk konkurs seinare det same året. 

Produksjonshallen til Radionette i Sandvika er ombygd til butikklokale og vorte ein part av kjøpesenteret Sandvika Storsenter.

* Dotterseselskap av Radionette: Radio Visjon A/S (produksjonsføretak) 

## Radiomodellar
* Verdensmottager
* Elite 3
* Kompass
* Verdenssuper
* Jubileumssuper
* «Alle land» superen
* Heimskringla
* Havsuperen
* Forum
* Auditorium
* Symfoni
* Solist
* Kurér
* Junior
* Menuett
* Transauto
* Combi- Star
* Kvartett
* Kvintett
* Duett

## Kjelder

**Denne artikkelen bygger på «[[:nb:Radionette|Radionette]]» frå ,  den 14. oktober 2006.*  
 

## Bakgrunnsstoff
* Liste over modellar (med bilde) ved radiomuseum.org
* Digitalt fortalt: «Radionette og jentene» (av Bjørn Helgedagsrud ved Telemark Museum)
Tandbergs Radiofabrikk

**Tandbergs Radiofabrikk** var eit norsk føretak som vart stifta for å produsere radioapparat.

Føretaket vart stifta i 1933 av sivilingeniør Vebjørn Tandberg og låg i Kongens gate, i Oslo. I starten var det berre tre tilsette og lokala var på berre 40 m2. Produksjonen auka jamt og føretaket flytta fleire gongar til større lokale, før det i 1951 bygde nye moderne fabrikklokale på 9600 m2 på Kjelsås.

I tillegg til radioapparat produserte Tandberg fjernsynsapparat, spolebandopptakarar, høgtalarar og forsterkarar.

I 1972 gjekk Tandberg motviljug med på å ta over det kriseramma Radionette, etter sterkt press frå Jens Christian Hauge, som var styreformann i Radionette og styremedlem i Tandbergs Radiofabrikk frå 1972 til 1978. Etter samanslåinga gjekk Tandberg Radiofabrikk med underskot og i 1978 gjekk føretaket konkurs.

Etter konkursen vart det stifta fleire nye føretak, med Tandberg i namnet:  

* Tandberg Industrier A/S (oppløyst)
* Tandberg Audio A/S (konkurs)
* Tandberg Audio Products AS (konkurs)
* Tandberg Television ASA
* Tandberg Data ASA
* Tandberg Storage ASA
* Tandberg ASA
* Tandberg Telecom AS
* Tandberg USA Inc.
* Tandberg Educational 

## Bakgrunnsstoff
* Tandbergs historie - selskaper og fabrikker  på http://www.nrhf.no
* http://home.online.no/~jandors/tandberg_historie.html
Stord arbeidarparti

**Stord Arbeidarparti** er Det Norske Arbeiderparti sitt lokallag i Stord kommune. Stord Arbeidarparti blei stifta 18. august 1928.

Ved kommunevalet i 2007 fekk partiet ein oppslutnad på 24,1 prosent, medan oppslutnaden ved stortingsvalet i 2009 var 37,2 prosent i kommunen. 

Stord Arbeidarparti har 10 representanter i kommunestyret. Magne Rommetveit var ordførar i Stord Kommune mellom 1991 og 2007.
## Bakgrunnsstoff
* Stord Arbeidarparti
* Hordaland Arbeiderparti
Jan-Erik Lorentzen

**Jan-Erik Lorentzen** () er ein norsk forfattar frå Sarpsborg. Han har gjeve ut tre bøker, alle med tilknyting til heimbyen.

## Bøker
* 1990 &ndash; *Metemark og metafysikk : en annerledes bok om sportsfiske* 
* 1993 &ndash; *Ankomster* 
* 1996 &ndash; *Lengt : fortellinger fra Sarpsborg* 

## Bakgrunnsstoff
* BIBSYS
Lamborghini

**Lamborghini** er eit italiensk traktor- og sportsbilmerke grunnlagt av Ferruccio Lamborghini. Traktorfabrikken vart starta i 1949 og bilfabrikken i 1963. I 1972 tok SAME over Lamborghini Trattori S.p.A. Av bilmodellane kan nemnast *Miura*, *Countach* og *Diablo*, alle med ekstreme fartsytingar. Lamborghini har òg tilverka motorar for formel 1-laga Larrousse, Ligier, Lotus, Minardi og Modena Team SpA.

## Galleri

Lamborghini Countach LP500S.jpg|Lamborghini Countach
Lamborghini traktor.jpg|Lamborghini-traktor


## Kjelder

## Bakgrunnsstoff

*